U skladu s člankom 31. Zakona o proračunu, obrazloženje je sastavni dio proračuna kako na

državnoj tako i na razini jedinica lokalne i područne (regionalne) samouprave, a sastoji se od

obrazloženja općeg dijela proračuna i obrazloženja posebnog dijela proračuna.

OBRAZLOŽENJE PRORAČUNA OPĆI DIO

**61- PRIHODI OD POREZA**

Procjena prihoda od poreza za 2025. godini se temelji na procjeni izvršenja za 2024. godinu uz minimalne korekcije. U odnosu na prijedlog izmjena i dopuna proračuna za 2024. godinu planirani prihodi za 2025. godini su smanjeni za cca 33.000,00 eura zbog izmjena poreznih zakona.

**63- pomoći od inozemstva i od subjekata unutar općeg proračuna-**

U 2025. godini planiran je iznos od 5.649.300,00 eura te je ova stavka značajno povećana u odnosu na 2024. godinu zbog očekivanih priljeva pomoći za sanaciju posljedica poplave bujičnog potoka. Drugi projekti za koje se očekuju realizirati sredstva pomoći su : sanacija pomorskog dobra u Podgori , Igranima i Živogošću, uređenju šetnica u Podgori i Drašnicama, izgradnja groblja u Podgori, uređenje dječjih i sportskih igrališta, bućališta, uređenje vrtićkih jedinica , Društveni centar Živogošće, posjetiteljski centri Zalina kula i Galebova krila, nabava vatrogasnog vozila, energetska sanacija Doma i vrtića, , projekt Biosfera Biokovo itd.

**64- prihodi od imovine-**procjena prihoda se temelji na procjeni izvršenja u 2024. godini uz minimalne korekcije

**65- prihodi od administrativnih i upravnih pristojbi, prihodi po posebnim propisima i naknada**

Procjena prihoda se temelji na procjeni izvršenja za 2024. godini. U 2025. godini smanjen je prihod od komunalnog doprinosa u odnosu na izvršenju u 2024. godini

**68- kazne , upravne mjere i ostali prihodi**- procjenjuje se da neće biti većeg odstupanja u odnosu na realizaciju tekuće godine

**7- prihodi od prodaje nefinancijske imovine-** planirana sredstva odnose se na prihode od prodaje grobnica i prodaje zemljišta u Živogošću.

**8- Primici od zaduživanja –** planirana sredstva iznose 941.000,00 eura i odnose se na uzimanje dugoročnih kredita za otkup zemljišta za školsku dvoranu, za izgradnju groblja i za uređenje prostorija nove općine (iznad ljekarne)

**31- rashodi za zaposlene**- u odnosu na 2024. godinu planirani su u većem iznosu radi većeg broja zaposlenih, usklađivanja plaća djelatnika u predškolskom odgoju sa plaćama u osnovnoj školi, povećanoj plaći izvršne vlasti radi izmjene osnovice za obračun plaće lokalnih dužnosnika, izmjene osnovice za obračun plaće itd.

**32—materijalni rashodi-**u odnosu na 2024. godinu planirani su u većem iznosu.

Povećane su naknade troškova zaposlenima, ostali nespomenuti rashodi , rashodi za usluge (najveća razlika proizlazi zbog sanacije posljedica poplave bujičnih potoka)… Smanjeni su rashodi za materijal i energiju.

**34- financijski rashodi-** u 2025. godini planirani rashodi su smanjeni u odnosu na prethodnu godinu jer je u 2024. godini isplaćena naknada za deposedirano zemljište

**35- subvencije**- smanjene su u odnosu na prethodnu godinu jer se ne planira sufinanciranje ordinacije opće medicine

**36- pomoći dane u inozemstvo i unutar općeg proračuna**- obuhvaća pomoći školama, MUP-u, Gradu Makarskoj, Splitsko- dalmatinskoj županiji za nabavu zelenila. Ovi rashodi su planirani na razini prethodne godine.

**37- naknade građanima i kućanstvima**- Rashodi su planirani na razini početnog plana 2024. godine uz pojedinačna povećanja ili smanjenja.

**38- ostali rashodi**- u odnosu na početni plan 2024. godine povećani su rashodi za Udrugu Sunce, DVD Podgora, HGSS, Crveni križ. Planirane su aktivnosti za uspostavljanje Muzeja blizanaca.

**41- rashodi za nabavu neproizvedene dugotrajne imovine**- planirane stavke u 2024. godini su veće u odnosu na 2024. godinu ponajviše radi planiranog otkupa zemljišta za dvoranu.

**42- rashodi za nabavu proizvedene dugotrajne imovine**- planirane stavke u 2025. godini su veće u odnosu na 2024. godinu. Dio stavki je detaljnije objašnjen u Programu građenja komunalne infrastrukture u Općini Podgora za 2025. godinu i Programu javnih potreba u kulturi Općine Podgora za 2025. godinu. Financijski značajniji projekti su : Interpretacijski centar Galebova krila, uređenje ceste Srida sela- Sumići, uređenje šetnice u Podgori, uređenje šetnica na području Općine Podgora, uređenje groblja, uređenje dječjih igrališta, javne rasvjete, uređenje sportskih i dječjih igrališta, bućališta u Drašnicama, nabava rampi, izrada prostornih planova i projektne dokumentacije, biosfera Biokovo

**45**- rashodi za dodatna ulaganja na nefinancijskoj imovini se odnose na projekte : uređenje Društvenog doma u Podgori i Društvenog centra u Živogošću, uređenje vrtića, uređenje prostorija iznad ljekarne itd.

**5- Izdaci za otplatu primljenih kredita i zajmova**

U prijedlogu rebalansa proračuna Općine Podgora za 2024 godinu planira se korištenje odobrenog prekoračenja po transakcijskom računu čiji se povrat planira u 2025. godini

**OBRAZLOŽENJE PRORAČUNA- POSEBNI DIO**

Posebni dio Proračuna Općine Podgora za 2025. godinu planiran je u iznosu od 10.711.355,00 eur i to po razdjelima, programima i aktivnostima.

Zajedničko svim programima i aktivnostima je zadovoljenje potreba stanovnika Općine Podgora kroz ciljne mjere: jačanje komunalne infrastrukture , očuvanje, obnova i zaštita prirodne i kulturne baštine, zaštita okoliša, promicanje i razvoj turizma, poticanje zdravijeg načina života i unapređenje zdravstvene zaštite , osiguranje životnog standarda stanovništva, posebice socijalno ugroženog i smanjenje nejednakosti jačanje civilnog društva, unaprjeđenje prostornog i urbanističkog planiranja i pokrivenosti općine planovima i projektnom dokumentacijom, pružanje podrške učenicima u redovnim obrazovnim potrebama, financiranje redovne djelatnosti predškolskog odgoja i unaprjeđenje mogućnosti i uvjeta predškolskog odgoja i učinkovito pružanje usluga građanstvu u djelokrugu lokalne samouprave te njihovo unaprjeđenje.

Programi planirani u posebnom dijelu proračuna su sljedeći:

**Redovna djelatnost predstavničkog i izvršnog tijela- 104.350,00,00 eura**

Cilj ovog programa je omogućiti redovno djelovanje predstavničkog i izvršnog tijela, donošenje odluka, akata i dr. dokumentacije koja određuje smjer razvoja općine. Programom se omogućava redovno izvršavanje poslova iz djelokruga rada načelnika i općinskog vijeća, sustavno djelovanje političkih stranaka, održavanje izbora i promicanje političkog djelovanja.

**Javna uprava i administracija i upravljanje imovinom- 1.570.405,00 eura**

Cilj je obavljanje poslova lokalnog značaja kojima se neposredno ostvaruju potrebe građana, efikasno upravljanje imovinom i drugim resursima Općine Podgora

**Održavanje komunalne infrastrukture- 4.413.500,00 eura**

Cilj ovog programa je čišćenje i održavanje javnih površina na području Općine Podgora tijekom cijele godine, održavanje komunalnih objekata, uređaja i infrastrukture u funkcionalnom stanju, povećanje vijeka trajanja općinske infrastrukture, održavanje javne rasvjete, nerazvrstanih cesta, plaža, pomorskog dobra, zelenih površina, groblja itd. U 2025. godini su značajno povećana sredstva ovog programa jer će se vršiti aktivnosti sanacije posljedica poplave bujičnog potoka.

**Prostorno planiranje- 30.000,00 eura**

Cilj ovog programa je izraditi prostorno plansku dokumentaciju koja će biti podloga za sve investicije i koja će omogućiti kontrolirani prostorni razvoj i zaštitu prirodnih i kulturnih dobara

**Izrada projektne dokumentacije- 20.000,00 eura**

Cilj ovog programa je izraditi dokumentaciju i provoditi aktivnosti koje će omogućiti kontrolirani prostorni razvoj, uređenje katastarskih knjiga, prometno planiranje, zaštita prirodnih i kulturnih dobara, provođenje zakonskih odredbi donošenjem pojedinih planova, izvješća i sl.

**Izgradnja komunalne infrastrukture- 1.876.000,00 eura**

Cilj ovog programa je izgradnja nove infrastrukture, rješavanje imovinsko- pravnih odnosa na zemljištu i nekretninama kako bi se stvorili uvjeti za kvalitetniji život domicilnog stanovništva te pozitivan utjecaj na razvoj turizma i cjelokupnog gospodarstva i odgovorno postupanje s otpadom. Obuhvaća projekte kao što su izgradnja groblja, nerazvrstanih cesta, javne rasvjete, šetnica, dječjih igrališta, sportskih igrališta, bućališta, vidikovaca, pješačkih staza itd.

**Program socijalne skrbi i novčanih davanja-55.300,00 eura**

Cilj ovog programa je osigurati socijalnu zaštitu svim građanima Općine Podgora kojima je potrebna putem udruga ili izravno u novcu ili naravi.

**Zaštita od požara, civilna zaštita i sigurnost- 295.500,00 eura**

Cilj je osigurati efikasno funkcioniranje protupožarne, civilne i zdravstvene zaštite i osigurati redovno djelovanje drugih udruga i ustanova za zaštitu i sigurnost.

**Športske udruge i društva- 27.000,00 eura**

Cilj je poticanje i promicanje amaterskog sporta, sporta kao zdravog načina života, uključivanje što većeg broja djece i organizacija sportskih manifestacija..

**Predškolski odgoj- 723.800,00 eura**

Cilj je neometano i kontinuirano djelovanje proračunskog korisnika DV Morski konjić i unapređenje usluge uređenjem dječjeg igrališta, centralnog dijela vrtića, vrtićkih jedinica i energetskom obnovom zgrade

**Školski odgoj- 14.500,00 eura**

Cilj je stvaranje jednakih uvjeta za usvajanje kvalitetnog školskog obrazovanja.

**Sufinanciranje cijene prijevoza učenicima i studentima- 20.000,00 eura**

Cilj je stvaranje jednakih uvjeta za usvajanje obrazovanja , olakšavanje obrazovanja izvan mjesta stanovanja

**Darovi djeci-**planiran je iznos od 1.500,00 eura i obuhvaća nabavu prigodnih blagdanskih paketa za najmlađe

**Stipendije**- 14.500,00 eura

Cilj je olakšati uvjete za usvajanje obrazovanja

**Programi u kulturi, kulturne udruge i društva-** 505. 000,00 eura

Cilj ovog programa je očuvanje kulturno- povijesne baštine i običaja Općine Podgora, obogaćivanje turističke ponude, poticanje umjetničkog stvaralaštva i tiskanje vrijednih knjiga, oživljavanje kulturnog života na području općine Podgora, uređenje Društvenog doma u Podgori, Interpretacijskog centra Galebova krila, Interpretacijskog centra Zalina kula u Igranima itd.

**Life program-** 1.020.000,00 eura- kroz ovaj program nastojat će se povući sredstva za uređenje stare škole u Podgori

**Poljoprivreda-** planiran je iznos od 20.000,00 eura i obuhvaća uređenje zapuštenih poljskih puteva.